
 19.2.2013
 BG
 Официален вестник на Европейския съюз
 L 46/8
 РЕГЛАМЕНТ ЗА ИЗПЪЛНЕНИЕ (ЕС) No 135/2013 НА КОМИСИЯТА
 от 18 февруари 2013 година
 за изменение на Регламент за изпълнение (ЕС) No 926/2011 за целите на Решение 2009/470/ЕО на Съвета относно финансова помощ от Съюза за референтните лаборатории на ЕС за фуражи и храни и за ветеринарно-медицинския сектор
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Решение 2009/470/ЕО на Съвета от 25 май 2009 година относно разходите във ветеринарната област (1), и по-специално член 31, параграф 2 от него,
 като има предвид, че:
 (1)
 С Регламент за изпълнение (ЕС) No 926/2011 на Комисията от 12 септември 2011 г. за целите на Решение 2009/470/ЕО на Съвета относно финансова помощ от Съюза за референтните лаборатории на ЕС за фуражи и храни и за ветеринарно-медицинския сектор (2) се уреждат редът за отпускане на финансова помощ от Съюза за дейността на референтните лаборатории на ЕС, включително за организирането на семинари, както и условията, при които се предоставя тази помощ.
 (2)
 За да се намали административната тежест за референтните лаборатории на ЕС и Комисията, организирането на семинари следва да подлежи на същите правила като останалите дейности на тези лаборатории. Поради това следва повече да не се изисква от тези лаборатории да представят специални финансови и технически доклади за семинарите. Съответно от Комисията следва да не се изисква вече да извършва отделни плащания, след като тези доклади бъдат представени и одобрени.
 (3)
 Поради тази причина Регламент за изпълнение (ЕС) No 926/2011 следва да бъде съответно изменен.
 (4)
 Тъй като измененията на Регламент за изпълнение (ЕС) No 926/2011, въведени с настоящия регламент, няма да имат отрицателни последици за референтните лаборатории на ЕС, настоящият регламент следва да се прилага със задна дата, считано от 1 януари 2013 г. Това обратно действие е необходимо, за да се гарантира равното третиране на референтните лаборатории на ЕС в случаите, в които са организирани семинари още преди датата на влизане в сила на настоящия регламент.
 (5)
 Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) No 926/2011 се изменя, както следва:
 1)
 Член 6 се заменя със следното:
 „Член 6
 Изплащане на помощта
 Оставащата сума от финансовата помощ от Съюза за работни програми се изплаща на лабораториите след представянето на финансовите и техническите доклади, посочени в член 11, параграф 1, и одобряването на тези доклади от Комисията.“
 2)
 В глава II заглавието се заменя със следното:
 3)
 Член 9 се изменя, както следва:
 а)
 Заглавието се заменя със следното:
 „Член 9
 Определения“
 б)
 Добавя се следният параграф:
 „Семинарът е ежегодна среща за информация и съгласуване, на която всички национални референтни лаборатории са поканени от лабораториите.“
 4)
 Членове 10 и 11 се заменят със следното:
 „Член 10
 Допустимост
 1. В рамките на работната програма на лабораториите са допустими разходите, свързани със следните позиции:
 а)
 персонал, зает с дейностите на лабораториите;
 б)
 наемане на подизпълнители;
 в)
 основно оборудване;
 г)
